Bekerült az angolok végleges Eb keretébe is. Június 16-án, a walesiek ellen a 73. percben állt be Adam Lallana helyére, ezzel 18 évesen és 229 naposan ő lett az Európa-bajnokságok történetének legfiatalabb angol játékosa (Wayne Rooney rekordját döntötte meg négy nappal). Tizenegy nappal később az angolok Izland ellen estek ki a bajnokságból. Ezen a nyolcaddöntőn 4 percet játszott és 3 védőt cselezett ki, ez a statisztikája minden csapattársánál jobb volt a mérkőzés során.